34 



stillingen i København fremlagt ikke mindre end fjorten 

 Stør fra forskellige danske Farvande, og at den aarlige 

 Fangst af Stør i Laholmsbukt (i 1892) ansloges til en halv 

 Snes Stykker. Siden da er imidlertid Støren i hvert Fald 

 i Nordeuropa aftaget saa stærkt i Tal, at det maa befrygtes, 

 at den er sin Udryddelse nær. Der fanges dog endnu af 

 og til Stør hos os, men de siden Aar 1900 i Bladene 

 omtalte Fangster beløber sig kun til femten Stykker, altsaa 

 til gennemsnitlig een om Aaret. Imidlertid ses smaa Stør 

 jævnlig i enkelte københavnske Fiskehandeler; og paa 

 Strækningen Harboøre— Thorsminde synes der at være en 

 ret regelmæssig Størfangst (i 1914 217 kg; 1915Januar 20 kg. 

 Februar 35 kg), men Tallet paa vor aarlige Fangst naar i alt 

 næppe et Kvart Hundrede Stykker. Oftest er Støren hos os 

 taget i Havet eller i Fjordene i Snurrevaad eller i Bund- 

 garn eller endog i Ruse; det synes, at den er taget næsten 

 lige hyppig i alle vore Farvande. Af og til er den ogsaa 

 truffet oppe i Vandløbene, hvor den store Fisk vanskelig 

 undgaar Opmærksomheden; i en Fortegnelse fra 1879 

 nævnes følgende Vandløb, hvori den er taget: Elling Aa, 

 Gudenaa, Laastrup Aa, Skive-Karup Aa, Sneum Aa, Kol- 

 ding Aa, Odense Aa; yderligere kendes nu følgende: Skjern 

 Aa (oppe ved Arnborg, Aug. 1879), Varde Aa (ved Nørholm, 

 Maj 1880 og Maj 1884), Sneum Aa (Juni 1883), Skovshøje- 

 rup Aa (Staveds Aa, før 1894), Gudenaa (Frijsenvold Fiske- 

 gaard, April 1892 og 7. Maj 1901). Af de 33 Fangster, hvis 

 Tidspunkt er nøjere angivet, fandt ikke mindre end 11 

 Sted i Maj Maaned og 7 i April, medens Resten var jævnt 

 fordelt paa alle de øvrige Maaneder undtagen December, 

 da ingen fangedes; men i November Maaned er der dog 

 kun fundet en død Stør. Om Støren, hvis den var talrig 

 til Stede, vilde yngle hos os, er uvist; der er intet bekendt 

 om, at den har gjort det tidligere, og at den i nyere Tid 

 ikke gør det, fremgaar alene af, at den altid er truifet 

 enkeltvis oppe i Aaerne. Vore Stør maa altsaa betragtes 

 som omstrejfende Individer fra de os nærmest liggende 

 Ynglepladser, nemlig Floderne til det sydlige Vesterhav 

 (Rhinen, Weser, Elben, Ejder) og de østpreussiske Floder 

 (Oder, Weichsel, Pregel, Memel). Mod Legetiden, der i Nord- 

 europa falder i Maanederne Maj og Juni, i Sydeuropa i April 

 — Maj, stundom allerede i Marts, begiver Støren sig fra Ha- 

 vet ind mod Legepladserne. Disse findes i det nedre Løb af 

 Floderne, særlig af saadanne, der har et Delta eller munder 

 i en Bugt, saa at der fremkommer et Blandingsomraade 

 for det salte og ferske Vand. Det er vistnok kun undta- 

 gelsesvis, at Støren vandrer langt op i Floderne; den har 

 i Rhinen været oppe ved Basel, gennem Elben været i 

 Bøhmen og gennem Weichsel i Galizien. Hunnerne rum- 



